• Leefstyl • Resepte • Paprikahoender
Paprikahoender. Foto: NEVILLE LOCKHART
Dis belangrik om goeie, gerookte paprika vir dié resep te gebruik. As jy ’n bottel paprika het wat al stof opgegaar het op die agterste spensrak, vervang dit liewer. 1,5 kg hoenderporsiesSout en vars gemaalde swartpeper na smaak30 ml olie2 uie, in dun wiggies gesny3 knoffelhuisies, gekap15 ml gerookte paprika1 x 410 g blik gekapte tamaties500 ml hoenderaftreksel125-250 ml suurroomGeur die hoender met sout en peper en braai bruin in warm olie in ’n groot, plat swaarboompot. Skep uit en braai die uie en knoffel in die uitgebraaide vet tot sag. Voeg die paprika by, braai vir ’n paar sekondes en voeg die tamaties en aftreksel by. Verhit tot kookpunt, geur na smaak met sout en peper en sit die hoenderstukke versigtig in die sous. Bedek en prut oor lae hitte vir 50 minute. Indien nodig, voeg nog aftreksel of kookwater by. Haal die deksel af en prut verder tot die sous dik en geurig is. Verwyder van die hitte en roer die suurroom deur. Sit voor op rys, kapokaartappel of koeskoes met groente of ’n groenslaai. Lewer 6-8 porsies.
2012/06/20 02:50:09 PM
Ek soek al jare lank gerookte paprika oral in alle supermarke
Alle resepte vereis dit maar ek kry dit nerens
2012/07/24 01:47:53 PM
2013/10/15 01:22:14 PM
Soek net so hard na gerookte paprika. Waar kry die mense dit. Het dit eenkeer by SPAR in Kaapstad gekry dis jare gelede, maar hulle het nie. Woollies het definitief nie. Kan RSG ons nie se nie, Die Chefs praat pal daarvan maar WAAR KRY JY DIT !!! Deel dit met ons asb.
2013/10/15 06:29:29 PM
Hi Alta, Ek koop myne altyd by Woolworths.
Jy kry ook van tyd tot tyd die klein rooi blikke met Spaanse gerookte paprika op ons winkelrakke. Ek het dit al by meeste kettingwinkels opgemerk, maar jy sal dit ook by spesialiteitswinkels raakloop. Groete